Ireneusz Jeleń

Ireneusz Jeleń (; 1981-yil 9-aprelda tugʻilgan) — isteʼfodagi polshalik futbolchi, Polsha milliy futbol jamoasida oʻng qanot yarim himoyachisi va hujumchi sifatida oʻynagan.

 Klublardagi faoliyati 
Jeleń Cieszyn shahrida tugʻilgan. 2002-yildan 2006-yilgacha Ekstraklasada Wisla Plock safida oʻynagan. Toʻrt mavsumda Polsha oliy ligasida 100 ta oʻyinda maydonga tushib, 45 ta gol urdi.

2006-yil 28-iyunda Jeleń Liga 1 vakili Auxerre bilan shartnoma imzoladi. 2006-yil 9-sentyabrda Jeleń „Auxerre“ safida „Monako“ga qarshi oʻyinda birinchi golini urdi. 2007-yil 20-oktabrda Lorientga qarshi o‘yinning 71-daqiqasida zaxiradan maydonga tushib, o‘zining birinchi xet-trikini qayd etdi. Auxerredagi ilk ikki mavsumida Jeleń qayta-qayta beldagi muammolari bilan qiynaldi. 2009-yil yanvar oyining oxirida safga qaytdi. Qaytishdan oldin Auxerre 17-oʻrinda, ligaga tushib ketish zonasidan zoʻrgʻa yuqorida edi. Qaytib kelgach, Jeleń liganing 16 oʻyinida 11 ta gol urdi va Auxerre jadvalda 8-oʻringa koʻtarildi. Mavsumning bir qismini oʻtkazib yuborganiga qaramay, Jeleń Liga 1 toʻpurarlar jadvalida 4-oʻrinni egalladi. 2009-yilning may oyida 79% ovoz toʻplagan holda Auxerre tomonidan mavsumning eng yaxshi futbolchisi deb topildi.

2009-yil dekabr oyida Polshada yilning eng yaxshi futbolchisi deb topildi.

2009—2010-yilgi mavsumda Auxerre bilan ligada uchinchi oʻrinni egalladi va 2010—2011-yilgi UEFA Chempionlar Ligasi pley-off bosqichi yoʻllanmasini qoʻlga kiritdi. Jarohat tufayli baʼzi oʻyinlarni oʻtkazib yuborganiga qaramay, 14 ta gol bilan Liga 1 toʻpurarlar jadvalida beshinchi oʻrinni egalladi.

Jeleń erkin agent sifatida avgust oyi oxirida „Lill“ bilan shartnoma imzoladi.

2012-yil Polshaga qaytib, Ekstraklasa jamoasi Podbeskidzie Bielsko-Biała bilan shartnoma imzoladi. Oʻz faoliyatini Piast Cieszyn klubida yakunladi. Lekin 2019-yildan beri Jeleń CKS Piast jamoasida oʻynamoqda.

 Xalqaro faoliyati 
2011-yil oktabr holatiga koʻra, Jeleń Polsha terma jamoasida 28 oʻyin oʻtkazgan. 2006-yilda Germaniyada boʻlib oʻtgan Jahon chempionati finalida ishtirok etgan va „A“ guruhining uchta oʻyinida qatnashgan.

 Shaxsiy hayoti 
Jeleńning bitttadan opasi va ukasi bor. Rafiqasining ismi Anna. 2003-yilda tug‘ilgan Jakub ismli o‘g‘li va 2010-yil yanvar oyida tug‘ilgan Julia ismli qizi bor.

 Faoliyat statistikasi 

 Klub 

KlubMavsumLigaLigaKubokYevropaJamiIshtirokGollarIshtirokGollarIshtirokGollarIshtirokGollarPiast Cieszyn2000—2001III Liga168--168Beskid Skoczów2000—2001116--1162001—20022916--2916Wisła Płock2002—2003Ekstraklasa26894-35122003—20042618102229202004—2005231232-26142005—200625795203612AJ Auxerre2006—2007Ligue 13210205439142007—200832541-3662008—2009261410-27142009—2010291434-32182010—20112150041256Lille OSC2011—20121314320194Podbeskidzie2012—2013Ekstraklasa7000-70Górnik Zabrze12200-122JamiBeskid Skoczów4022----4022JamiWisła Płock1004522114212658JamiAJ Auxerre140481059515958

 Xalqaro gollar 
# Sana Joy Raqib Hisob Natija Musobaqa 1. 2003-yil 14-dekabr Taʼ Qali, Malta 3—1 Gʻalaba Doʻstona 2. 2006-yil 30-may Chorzow, Polsha 1—2 Magʻlubiyat Doʻstona 3. 2009-yil 28-mart Belfast, Shimoliy Irlandiya 3—2 Magʻlubiyat FIFA Jahon chempionati 2010 saralashi (UEFA) 4. 2009-yil 1-aprel Kielce, Polsha 10—0 Gʻalaba FIFA Jahon chempionati 2010 saralashi (UEFA) 5. 2010-yil 4-sentyabr Lodz, Polsha 1—1 Durang Doʻstona

 Yutuqlari 

 Klub 
Wisla Płok

 Polsha kubogi: 2005—2006; finalchi 2002—2003

 Manbalar 

Turkum:Yashayotgan insonlar
Turkum:Alifbo boʻyicha futbolchilar
Turkum:Polshalik erkak futbolchilar
Turkum:Fransiyadagi muhojir erkak futbolchilar
Turkum:Futboldagi erkak hujumchilar
Turkum:FIFA Jahon chempionati 2006 oʻyinchilari